**210420**

**Өз-өзіңізді қалай кешіруге болады?**

**екіншісі**

***«Енді қайтып ешқашан да күнәларыңды есіме алмаймын!»***

***(Ишая 43:25)***

Құдайдың уәделері - ШЫН. Кешірім - сіздің көңіл-күйіңізге байланысты емес. Керісінше, бұл Мәсіхтің өлімі арқылы мүмкін болды; сондықтан жүрегіңіздің температурасына қарамай: «Көктегі Әке, Сен менің мінажатымды естігеніңе рахмет айтамын. Сенің Сөзіңнің шын екеніне рахмет айтамын. Сен өтірік айтпайтыныңа рахмет. Сен мені кешіргеніңді білемін, мен бұны менің көңіл-күйім қазір жақсы болып тұрғаны үшін емес, өйткені Сенің сөзің шындық болғаны үшін білемін» - деп мінажат етіңіз.

4 нұсқаулық: Кешіріліп қойған күнәңіз туралы ойлана бермеңіз. Шайтан тірі, ол сіздің сәтсіздіктеріңізді сіздің ойыңызға сала беріп, сізді сол туралы ойлауға мәжбүр ете алатынын біледі.

Бірнеше жыл бұрын Ұлыбритания патшасы Джордждың ат қорасында жұмыс істейтін бір жас жігіт болды. Бір күні, сол жігіттің жоғалып кеткенін байқаған патша, оны іздеп табуына бұйрық берді. Өкінішке орай, сол жігіт патшадан сұлы ұрлап жатқан жерінен ұсталып, жұмыстан шығарылғанын хабарлады. Патша: «Баланы менің алдыма әкел!» деп бұйырды.

Бала патшаның алдында тұрған кезде, патша: «Балам, сен мұны жасадың ба?» Деп сұрады. Сөйлеуге тым ұялған бала жай ғана басын изеді.

Ақырында патша: «Балам, мен сені кешіремін», - деді. Содан кейін патша басқа қызметкеріне: «Мен бұл баланың қайтадан жұмысқа алынуын қалаймын және, бұдан бұлай оның істеген ұрлығы туралы ешкім ешқашан айтпасын. Естідіңдер ме, ешқашан!» - деп бұйрық берді.

Бұл Құдайдың кешірімінің шынайы көрінісі. Құдай бізге: «Енді қайтып ешқашан да күнәларыңды есіме алмаймын!» деп айтты. Сіз КЕШІРІЛДІҢІЗ, сондықтан сіз өзіңізді де кешіре аласыз!